
Τα σεντόνια θα πρέπει να πληρούν τις ακόλουθες προδιαγραφές:
· Διαστάσεις: 1,65 × 2,45 m.
· Ύφασμα: τύπου καμπότ, 100% βαμβακερό.
· Βάρος υφάσματος: κατ’ ελάχιστον 210 gr/m².
· Να διαθέτουν γύρισμα (ρεβέρ) 2 cm στο επάνω και στο κάτω μέρος.
· Το ύφασμα να είναι κατάλληλο για επαγγελματική νοσοκομειακή χρήση και να παρουσιάζει υψηλή αντοχή στις συχνές πλύσεις.
· Να είναι ανθεκτικά σε πλύσεις υψηλών θερμοκρασιών, 90–95°C.
· Να μην παρουσιάζουν σημαντική συρρίκνωση («μάζεμα») κατά το πλύσιμο.
· Να διαθέτουν αντιστατικές, υποαλλεργικές και αντιτσαλακωτικές ιδιότητες.
· Να μην χνουδιάζουν κατά τη χρήση και τις επαναλαμβανόμενες πλύσεις.
· Να παρουσιάζουν υψηλή αντοχή στη χρήση, στις πλύσεις και στις διαδικασίες στεγνώματος και σιδερώματος.
· Να πληρούν τις ισχύουσες προδιαγραφές του Υπουργείου Εμπορίου.
ΑΠΑΡΑΙΤΗΤΗ ΠΡΟΫΠΟΘΕΣΗ
Απαραίτητη προϋπόθεση για την αξιολόγηση των προσφορών είναι η αποστολή δείγματος του προσφερόμενου είδους.
Το δείγμα θα πρέπει να είναι αντιπροσωπευτικό του προσφερόμενου προϊόντος και να ανταποκρίνεται πλήρως στις ανωτέρω τεχνικές προδιαγραφές.

